BLA บวกกว่า 2% กูรูเชียร์ “เก็งกำไร” หลังสรรพากรไฟเขียวนำประกันสุขภาพลดหย่อนภาษีฯ
BLA บวกกว่า 2% กูรูมองรับอานิสงส์สรรพากรไฟเขียวนำประกันสุขภาพลดหย่อนภาษีฯ โดย ณ เวลา 12.28 น. ราคาอยู่ที่ 46.00 บ. บวก 0.75 บ. หรือ 1.66% ด้วยมูลค่าซื้อขาย 286.90 ลบ. ด้านบล.ธนชาต แนะนำ "เก็งกำไร" ให้แนวต้าน 50.00 บ.
23 ส.ค. 2559

ผู้สื่อข่าวรายงานว่า ราคาหุ้นบริษัท กรุงเทพประกันชีวิต จำกัด (มหาชน) หรือ BLA ณ เวลา 12.28 น. ราคาอยู่ที่ 46 บาท บวก 0.75 บาท หรือ 1.66% ด้วยมูลค่าซื้อขาย 286.90 ล้านบาท โดยเปิดตลาดที่ 45.50 บาท ราคาปรับตัวขึ้นสูงสุดที่ 46.25 บาท และราคาปรับตัวลงต่ำสุดที่ 45.50 บาท
ด้านบล.ธนชาต ระบุในบทวิเคราะห์ฯแนะ “เก็งกำไร” หุ้น BLA  เนื่องจากมีรายงานข่าวระบุว่ากรมสรรพากรเห็นชอบเบื้องต้นให้สามารถนำประกันสุขภาพมาหักลดหย่อนภาษีเงินได้ประจำปีในวงเงินไม่เกิน 1.5 หมื่นบาท เป็นปัจจัยบวกต่อหุ้นกลุ่มประกัน พร้อมให้แนวต้าน 46.50 บาท และถัดไปที่ 50.00 บาท